
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«5» лістапада 2024 г.
	         № 121
	   г. Масква



Аб класіфікацыі бегавых дарожак у адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза
У адпаведнасці з абзацам першым пункта 1 артыкула 22 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
[bookmark: _GoBack]1. Бегавая дарожка, прызначаная для выканання фізічных практыкаванняў (хадзьба, бег) пры занятку спортам, фітнесам, кардыятрэніроўкамі і лячэбнай фізкультурай, якая складаецца з рамы з бегавым палатном і электрычнымі прывадамі для падоўжнага руху, цвёрдай апорнай стойкі з панэллю кіравання і поручнямі, у адпаведнасці з Асноўным правілам інтэрпрэтацыі Таварнай наменклатуры знешнеэканамічнай дзейнасці 1 класіфікуецца ў таварнай пазіцыі 9506 адзінай Таварнай наменклатуры знешнеэканамічнай дзейнасці Еўразійскага эканамічнага саюза.
2. Антыгравітацыйная бегавая дарожка, прызначаная для правядзення пад назіраннем урача мерапрыемстваў па рэабілітацыі і фізіятэрапіі ніжніх канечнасцей пацыентаў пасля траўм і аперацый, якая складаецца з рамы з бегавым палатном і электрычнымі прывадамі для падоўжнага руху, цвёрдай апорнай стойкі з панэллю кіравання і поручнямі, аснашчаная абсталяваннем, якое забяспечвае падтрымку пацыента з мэтай зніжэння нагрузкі на касцёва-мышачную сістэму, у адпаведнасці з Асноўным правілам інтэрпрэтацыі Таварнай наменклатуры знешнеэканамічнай дзейнасці 1 класіфікуецца ў таварнай пазіцыі 9019 адзінай Таварнай наменклатуры знешнеэканамічнай дзейнасці Еўразійскага эканамічнага саюза.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

